স্থানীয় বাসিন্দা আবুল কালাম জানান, আওয়ামী লীগ মনোনীত বর্তমান চেয়ারম্যান ও ইউনিয়ন আওয়ামী লীগের সভাপতি নজরুল ইসলাম চুন্নুর সঙ্গে ইউনিয়ন আওয়ামী লীগের সাধারণ সম্পাদক ও মেম্বার প্রার্থী শাহাবুদ্দিন ও আরেক মেম্বার প্রার্থী জামাল হোসেনের বিরোধ চলে আসছিল। এর জের ধরে সকালে দুই মেম্বার প্রার্থী অতর্কিত হামলা চালায় চুন্নুর সমর্থকদের ওপর। এ সময় দেশীয় অস্ত্রের আঘাতে বড়ইয়া গ্রামের রাজ্জাক চারুর ছেলে সমির চারু নিহত হন। আহত হন উভয় পক্ষের ১২ জন।